Toteemieläin

*"Mikä sun toteemiseläimes on?"*

**Toteemieläin** on *Pasilan* ensimmäisen tuotantokauden ja samalla koko sarjan kolmas jakso, joka esitettiin ensimmäisen kerran Yle TV2:lla 3. maaliskuuta 2007.

## Juoni

Mies nimeltä Mikkoinen riehuu asunnossaan kirveen kanssa. Pöysti haukkuu megafonin avulla miehen käytöksen vanhanaikaiseksi ja neuvoo tätä ajattelemaan useilla eri tavoilla tapauksen noloutta. Mikkonen antautuu ja Pöysti uskoo, että kaikkien riehujien motiivi on sama: elämän tarkoituksettomuuden aiheuttama ahdistus ja tylsyys.

Routalempi ottaa koodinimellä "Kotka 1" yhteyttä Pöystiin ja Neposeen, joita hän kutsuu koodinimellä "Tango 2". Pöysti muistutti, ettei koodinimiä saanut enää keksiä, minkä jälkeen Routalempi kertoi, että Kajaaninkadun huoltoasemalla oli ryöstö ja syyllinen oli narkomaani. Pöysti tunsi olevansa tänään tulessa ja otti tapauksen hoitoonsa. Käymällä pikaista keskustelua narkomaani Ranen kanssa, kunkin käyttäessä vuorotellen vain yhtä tai kahta sanaa, hän sai huijattua Ranen poliisiautoon.

Pöysti ei kuitenkaan ollut tyytyväinen, koska halusi haastavampia tapauksia. Sitten Routalempi, joka käytti uusia koodinimiä, kertoi, että kymmenen humalaista miestä pieksee jääkiekkomailoilla naiseksi pukeutunutta miestä nimeltä Juntunen. Pöysti käski Neposta viemään Mikkosen ja Ranen asemalle, päättäen tuoda pieksijät poliisiasemalle ilman autoa. Pöysti haukkui miesten käytöksen, mutta miehet väittivät kyseessä olevan polttarit. Niinpä Pöysti päättikin pidättää Juntusen.

Juntunen valitti pidätyksen olevan laiton, koska hänelle ei luettu oikeuksia. Vaikka niin ei ollut Suomessa tapana tehdä, Pöysti myöntyi lukemaan Juntusen oikeudet ja sanoi, että sanoja voidaan joko käyttää Juntusta vastaan tai ne kääntyvät itsestään. Juntusella oli oikeus vain yhteen puheluun. Pöystin työaika oli päättynyt, jolloin hän käski Juntusta menemään yksin aseman pääovelta sisään. Repomies näki kaiken ikkunasta, eikä ollut tyytyväinen. Neponen piti Pöystiä nerona ja muistutti tämän pidättäneen tänään kolme ihmistä. Repomies piti Pöystiä mielivaltaisena ja vaati Neposta kertomaan miksi tämä oli Pöystin kaveri. Neponen sanoi olevansa tylsä passipoliisi ja että Pöystillä oli teorioita. Sitten Repomies alkoi puhua, että apinoilla on myös teorioita ja sanoi apinoiden ja gorillojen edustavaan aikaa, tilaa ja jatkumoa. Hän ei edes ottanut lääkkeitä, vaikka Neponen neuvoi, kävellen ja kiipeillen ympäri toimistoaan, kunnes päätti rauhoittua.

Pöysti meni sokkotreffeille, joissa hän ja hänen tapaamansa nainen alkoivat ensin kertoa millaiset työpäivät heillä oli. Sitten he alkoivat kysyä toisiltaan perusasioita. Lopulta nainen kysyi mikä oli Pöystin "toteemieläin". Pöysti ei tiennyt mitä se tarkoitti, mutta nainen kertoi jokaisen tunnistavan sen heti, kun näkee sellaisen. Sitten Pöysti ilmaisi asiat, joita ei inhonnut ja kysyi edustiko nainen kaikkia näitä asioita. Lopulta hän epäili, ettei olekaan valmis ihmissuhteeseen, vaan lähinnä "yksinäinen susi".

Poliisiasemalla, Repomies päätti antaa seuraavan tapauksen Helgalle ja Routalemmelle, koska piti heitäkin täysjärkisempinä kuin Pöystiä. Hän sanoi "vasikan" kertoneen, että Satamakadun pankkiin aiotaan murtautua yöllä. Kun Repomies alkoi puhua vasikasta lehmän poikasena sekä ottaa puheeksi myös maidon ja luuston, häntä neuvottiin ottamaan lääkkeet. Sitten hän käski pyytämään Karhu-ryhmän apuun ja media paikalle, jotta poliisi näyttäisi tehokkaalta. Routalempi halusi jälleen käyttää koodinimiä, vaikka Helga muistutti, ettei kukaan muu halua käyttää niitä.

Sillä välin, Juntusen polttarivieraat juhlivat nyt Holopaisen nimipäivää. Pöystiä nähtyä tämä, hän sai puhelun Repomieheltä, joka kertoi Satamakadun ryöstöstä ja käski Pöystiä olemaan menemättä sinne. Pöysti kysyi miksi tämä soitti, jos ei halunnut Pöystiä sinne. Sitten Repomies tarkisti oliko ottanut lääkkeensä, mutta olikin ottanut lemmikkikalansa ruuan ja antanut lääkkeensä kalalle. Pöysti uskoi pystyvänsä estämään pankkiryöstön ja päätti mennä paikalle Repomiehen vastusteluista huolimatta. Koska Repomies oli antanut lääkkeensä kalalleen, hän päätti syödä kalan.

Satamakadulla Routalempi antoi ohjeet kolmelle Karhu-ryhmän tarkka-ampujalle, jotka käyttivät koodinimiä Piru 1, Piru 2 ja Piru 3. Operaatio jouduttiin kuitenkin laittamaan jäihin, koska Pöysti tuli paikalle ja meni sisälle puhumaan pankkiryöstäjien kanssa. Pöysti käski rosvojen miettimään elämäänsä ja neuvoi näitä tulemaan ulos. Rosvot olivat kuitenkin paatuneita rikollisia ja ottivat hänet panttivangiksi. Routalempi uskoi rosvojen ampuvan Pöystin, mutta Neponen uskoi Pöystiin. Sitten Pöysti kertoi radiopuhelimella, etteivät rosvot murtuneet ja kertoi näiden vaatimukset. Neponen epäili Pöystin pelaavan vain aikaa. Helga puolestaan halusi päästä ampumaan singolla. Pöystiä kuitenkin pelotti niin paljon, että virtsasi ja ulosti housuihinsa. Routalempi ja Helga eivät halunneet suostua pankkirosvojen ehtoihin, koska he olivat odottaneet viisi vuotta, että pääsisivät ampumaan jotain.

Repomies oli valmis antamaan Pöystin kuolla ja asetti rahojen turvallisuuden etusijalle. Sillä välin Pöysti oksentaa ja varoittaa, että orgasmi on ainoa asia, mikä hänelle voi vielä tulla. Rosvot aikoivat ottaa hänet mukaan, mutta laittoivat hänet jätesäkkiin hajun peittämiseksi. Pöysti yritti pyytää heitä puhuttelemaan häntä nimellä, jolloin rosvojen johtaja kertoi parhaan kaverinsa etunimen olleen myös Kyösti. Mutta sitten myöhemmin Kyösti oli alkanut jotenkin ärsyttää häntä ja hän oli tappanut tämän. Rosvojen tullessa ulos, Kontiovaara oli tullut paikalle raportoimaan asiasta uutisiin. Rosvojen ajettua pakoon, poliisit lähtivät perään.

Pöysti yritti puhua rosvoille ja saada nämä päästämään hänet ulos. Rosvot käskivät häntä vain olemaan hiljaa, mutta silloin Pöysti käytti tuttiaan avatakseen auton oven ja putosi ulos autosta ja kieri jäteastioiden luokse. Kun Neponen luuli rahasaaliin olleen se, mikä putosi ulos autosta, Repomies antoi käskyn ampua auton, välittämättä Pöystin turvallisuudesta. Rosvot pakenivat veneelle ja yksi heistä mietti pitäisikö antautua, jotta saisi uuden alun. He kuitenkin uskoivat, ettei siitä ollut varmuutta. Sillä välin, Pöysti poimittiin muiden jätesäkkien mukana ja vietiin kaatopaikalle.

Pöysti katsoi koosteen vastoinkäymisistään aamulla Kontiovaaran "Huomenta ihmiset" -ohjelmassa. Pöysti harkitsi ensin asian kieltämistä ja myöhemmin asian myöntämistä sekä mukana nauramista. Sitten hän harkitsee elämänkerran kirjoittamista ja saavutuksiinsa keskittymistä. Lopulta hän miettii oppisiko häpeälliset tilanteet nöyryyttä opettavina kokemuksina, verraten itseään Juntuseen. Sitten Repomies syyttää Pöystiä rosvojen pakoon pääsemisestä ja rahasaaliin palamisesta poroksi. Pöysti kuitenkin tunsi olonsa ehjäksi ja aikoi melkein luopua tutistaan. Sen jälkeen hän lähti viemään Juntusta tämän häihin, sanoen Juntusen olevan hänen toteemieläimensä.

Poliisiaseman katolla Repomies epäili Pöystin oppineen nöyryyttä, mutta Pöysti vain tunsi itsensä ylpeämmäksi. Pöysti ei halunnut hieroa asiaa enää naamaansa, jolloin Repomies syyti Pöystiä anglismien käytöstä, koska naamaan hieromisen englanninkielinen termi "rub it in my face" oli tunnettu. Repomies pyysi Pöystiä käyttämään mieluummin termiä "puukkoa haavassa". Pöystin lähdettyä, Repomies alkoi puhua kuinka Pöystiä muistutettaisiin vielä kuukausien ajan ja haukku tätä käveleväksi vitsiksi.

## Äänirooleissa

* Jani Volanen - Kyösti Pöysti, Juhani Kontiovaara, tarkka-ampuja "Piru 1"
* Kari Hietalahti - Rauno Repomies, Rane, juhlija Juntusen polttareissa, tarkka-ampuja "Piru 3", pankkirosvo
* Juho Milonoff - Tommi Neponen, Pekka Routalempi, Juntunen
* Mari Lehtonen - Helga, nainen sokkotreffeillä

### Vierailevat

* Petteri Summanen - Holopainen, tarkka-ampuja "Piru 2", pankkirosvojen johtaja, pankkirosvo

## Lainaukset

*"Mikkonen! Mies riehuu kotonaan, rikkoo omia tavaroitaan. Eiks toi oo vähän jo yheksäkytluvun alkua, jotain lamafiilistelyä? Eiks sua hävetä yhtään? Ajattele sun lapsiasi. Ajattele sun äitiäsi. Nyt taas lapsia. Äitiä. Lapsia. Nyt mieti jotain herkkää biisiä. Nyt mieti abstrakteja kuvioita ja hämmenny. Laita se kirves pois. Nyt mieti vastaleikatun ruohon tuoksua. Nuoruus ja ensimmäiset tissit. Nyt saa jo murtua. Mieti itseäsi juoksemassa alasti jossain preerialla. Nyt mieti kaikkia näitä asioita yhtä aikaa. Aika sekalaista, eikö? Sitten alat kävellä ulos."*

*"Apinoilla on teoria hallussa, gorilloilla on käytäntö, yhdessä he muodostavat tila-aikajatkumon. Apinat ja gorillat yhdessä tutkivat jatkumoa. Ihminen on jatkumo!""Ota lääkkees.""En ota. Hauska nähdä mihin tämä menee, en oo koskaan kattonu. Apina ja gorilla. Teoria torilla. Kyselivät lämmintä. Huusivat poliisia auttamaan! Ja tämä jatkuu teoriassa. Gorilla katsoo, torilla, apinoita, ajassa tilalla, on mennyt siihen. Ja apinalla, on jatkumolla! Aargh! Rauhotu ihminen! Rauha! Aargh! Aaaargh!"*

*"Pöysti, Satamakadulla aiotaan ryöstää pankki ja paikalla on Karhu-ryhmän tarkka-ampujat. Iso meno! Et missään nimessä mene sinne.""Miksi sitten soitit?""Ette menisi sinne.""Miksi sä kerrot mulle kaiken tämän, jos sä et kerran halua, että mä menen sinne?""Ai perhana. Miksköhän mä tän sulle sitten kerroin. Olenko lääkkeet muistanut ottaa? Olen, just otin. Oho, nämähän on kalojen ruokaa. JUMALAUTA! Kalojen ruokaa söin. Mitähän kaloille sitten annoin? Lääkkeet annoin kaloille. Mielialalääkkeet kaloille minä syötin.""Rauno! Ota ne lääkkeet!""En syö kalojen lääkkeitä. Pöysti! Et mene sinne pankkiin. Muut hoitaa!""Pöysti: Noo. Mulla on hyvä päivä. Ehkä mä hoidan sen tässä loppukevennykseksi""Ei kevennystä! EI! PÖYSTI! Lääkkeet? Tyhjä. Kaiken kalalle annoin. Koko lääkityksen sai kala. Ratkaisu: Syö kala!"*

*"Mitä työyhteisön edessä nöyryytetty ihminen voi tehdä, jotta elämä jatkuisi siedettävänä? Kieltää asian? Ei. Myöntää asian? Nauraa jopa messissä? Ei nappaa. Kirjoittaa elämänkerran, jossa sivuaa häpeällistä kohua, mutta keskittyy saavutuksiinsa talouspolitiikassa? Vai...lakkaa pelkäämästä noloja tilanteita? Kokee ne jopa tarpeelliseksi? Oppii nöyryyttä? Ei nyt ehkä sentään. Joo, nöyryyttä ei kyllä opi tässä vaiheessa."*

## Trivia

* Tämä on ensimmäinen jakso, jossa Repomies kieltäytyi vähintään kerran ottamasta lääkkeitä.
* Sokkotreffikohtaus on koko sarjan ainut kohtaus, joka oli julkaistu sellaisena, että sarjan dialogi ja hahmojen suiden liikkuminen eivät olleet samassa tahdissa.
* Repomiehen vakiokiroilu on tästä jaksosta alkaen muutettu muotoon "Jumalauta!".
* Tämä on ensimmäinen jakso, jossa Pöysti huomautti Repomiehelle lääkkeiden ottamisesta.